Izziņa par atzinumos sniegtajiem iebildumiem par Ministru kabineta noteikumu projektu

|  |
| --- |
| **Grozījumi Ministru kabineta 2017.gada 7.februāra noteikumos Nr.78 “Dabasgāzes tirdzniecības un lietošanas noteikumi”** |

 (dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) elektronisko saskaņošanu**

|  |  |
| --- | --- |
| Datums  | 29.11.2018. Grozījumi Ministru kabineta 2017.gada 7.februāra noteikumos Nr.78 “Dabasgāzes tirdzniecības un lietošanas noteikumi” (turpmāk arī – Noteikumu Projekts) izsludināts Valsts sekretāru sanāksmē (VSS-1210).14.12.2018. saņemti saskaņošanas dalībnieku atzinumi.14.01.2019. nosūtīts elektroniskai saskaņošanai.22.01.2019. notikusi starpinstitūciju saskaņošanas sanāksme.15.03.2019. nosūtīts atkārtotai 5 darba dienu elektroniskai saskaņošanai.25.03.2019. saņemti visu saskaņošanas dalībnieku atzinumi.11.04.2019. nosūtīts atkārtotai 5 darba dienu elektroniskai saskaņošanai.18.04.2019. saņemti saskaņošanas dalībnieku atzinumi. 24.05.2019. nosūtīts atkārtotai saskaņošanai kopā ar uzaicinājumu uz starpinstitūciju sanāksmi 31.05.2019.31.05.2019. notikusi starpinstitūciju sanāksme.10.07.2019. nosūtīts atkārtotai 5 darba dienu elektroniskai saskaņošanai.22.07.2019. saņemti visi saskaņošanas dalībnieku atzinumi.12.09.2019.jautājums skatīts Valsts sekretāru sanāksmē.16.09.2019. notikusi starpinstitūciju sanāksme.24.09.2019. nosūtīts atkārtotai saskaņošanai. 28.09.2019. saņemti saskaņošanas dalībnieku atzinumi.  |
| Saskaņošanas dalībnieki (visi iesaistītie)  | Tieslietu ministrija, Finanšu ministrija, Latvijas Darba devēju konfederācija, Sabiedrisko pakalpojumu regulēšanas komisija, AS “Gaso”, AS “Latvijas Gāze”, Latvijas Brīvo arodbiedrību savienība, Latvijas Tirdzniecības un rūpniecības kamera.  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas, Sabiedrisko pakalpojumu regulēšanas komisijas iebildumus, kā arī Latvijas Tirdzniecības un rūpniecības kameras, kā arī AS “Latvijas Gāze” priekšlikumus.  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta galīgā redakcija |
| 1 | 2 | 3 | 4 | 5 |
| 1. | 2018.gada 29.novembra Valsts sekretāru sanāksmē izsludinātā Noteikumu Projekta redakcija (VSS-1210) | **Tieslietu ministrija (14.12.2018. Nr.1-9.1/1407)** Vēršam uzmanību uz to, ka nav skaidrs, kas ir projekta 1.1., 1.5. un 1.6. apakšpunktā paredzētajā grozījumā minētā kārtība (proti, vai tas ir normatīvais akts, vai arī kas cits). Ievērojot minēto, lūdzam izvērtēt projekta 1.1., 1.5. un 1.6. apakšpunktā paredzētajā grozījumā ietverto regulējumu un nepieciešamības gadījumā precizēt to, kā arī papildināt projekta sākotnējās (ex-ante) ietekmes novērtējuma ziņojumu (turpmāk – anotācija) ar atbilstošu skaidrojumu. Vienlaikus vēršam uzmanību uz to, ka anotācijā nav informācijas par projekta 1.1. apakšpunktā paredzēto grozījumu, tādēļ lūdzam attiecīgi precizēt anotāciju. | **Vienošanās panākta saskaņošanas procesa laikā.**  | Nav attiecināms. |
| 2. | 2018.gada 29.novembra Valsts sekretāru sanāksmē izsludinātā Noteikumu Projekta redakcija (VSS-1210) | **Tieslietu ministrija (14.12.2018. Nr.1-9.1/1407)** Vēršam uzmanību uz to, ka Oficiālo publikāciju un tiesiskās informācijas likuma 9. panta ceturtā daļa noteic, ka normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus. No anotācijā ietvertās informācijas neizriet, ka Enerģētikas likumā ir attiecīgs regulējums. Turklāt ir apšaubāms, ka projekts tiks izskatīts Ministru kabineta 2018. gada 18. decembra sēdē. Līdz ar to lūdzam izvērtēt projekta 2. punktā paredzēto regulējumu par to, ka noteikumi stāsies spēkā 2019. gada 1. janvārī un attiecīgi precizēt projektu, kā arī anotācijā ietverto informāciju. | **Vienošanās panākta saskaņošanas procesa laikā.**  | Nav attiecināms. |
| 3. | 2018.gada 29.novembra Valsts sekretāru sanāksmē izsludinātā Noteikumu Projekta redakcija (VSS-1210) | **Sabiedrisko pakalpojumu regulēšanas komisija (17.12.2018. Nr.1-2.89/3940)**Projekta 1.1.punkts paredz papildināt Ministru kabineta 2017.gada 7.februāra noteikumu Nr.78 “Dabasgāzes tirdzniecības un lietošanas noteikumi”” 82.2.apakšpunktu, paredzot sadales sistēmas operatora kompetenci noteikt sadales sistēmas pakalpojumu tarifu pielietošanas kārtību. Saistībā ar minēto jānorāda, ka sadales sistēmas pakalpojumu tarifus apstiprina Regulators, ņemot vērā sistēmas operatora ierosināto tarifu struktūru. Saskaņā ar Noteikumu 91.punktu par sadales sistēmas pakalpojuma tarifu pareizu piemērošanu ir atbildīgs sadales sistēmas operators. Ievērojot minēto, Projektā nebūtu pamata paredzēt sadales sistēmas operatora kompetenci noteikt sadales sistēmas pakalpojumu tarifu pielietošanas kārtību, kura atbilstoši Noteikumu 91.punktam būtībā attiektos tikai uz pašu sadales sistēmas operatoru. Jāatzīmē, ka kompetence noteikt tarifu pielietošanas kārtību nav noteikta arī elektroenerģijas sadales sistēmas operatoram, bet tas neliedz sadales sistēmas operatoram sniegt lietotājiem papildu informāciju saistībā ar tarifu piemērošanu.Vienlaikus jānorāda, ka Noteikumu 82.2.apakšpunkts spēkā esošajā redakcijā paredz sadales sistēmas operatora kompetenci noteikt un publicēt patēriņa standarta profilus, sadales sistēmas pakalpojumu izmantošanas kārtību, kurā noteiktas dabasgāzes apgādes sistēmas lietošanas prasības un dabasgāzes uzskaites un komercuzskaites mēraparātu rādījumu paziņošanas kārtība. Regulatora ieskatā, ir pamatoti Noteikumos paredzēt sadales sistēmas operatora tiesības noteikt patēriņa standarta profilus, kā arī dabasgāzes uzskaites un komercuzskaites mēraparātu rādījumu paziņošanas kārtību. Tomēr paredzot sadales sistēmas operatora tiesības noteikt sadales sistēmas izmantošanas kārtību, Noteikumos būtībā tiek pārdeleģēts sistēmas operatoram noteikt kārtību, kura atbilstoši Enerģētikas likuma 107.panta septītajā daļā noteiktajam pilnvarojumam būtu jānosaka Ministru kabinetam. Turklāt nav saprotams, kāds varētu būt sistēmas operatora noteiktās sadales sistēmas izmantošanas kārtības saturs. Jāņem vērā, ka sadales sistēmas pakalpojumu izmantošanas kārtība būtībā jau ir noteikta Noteikumos un nepieciešamības gadījumā Noteikumu regulējumu iespējams precizēt vai papildināt. | **Vienošanās panākta saskaņošanas procesa laikā.**  | Nav attiecināms. |
| 4. | 2018.gada 29.novembra Valsts sekretāru sanāksmē izsludinātā Noteikumu Projekta redakcija (VSS-1210) | **Sabiedrisko pakalpojumu regulēšanas komisija (17.12.2018. Nr.1-2.89/3940)**Projekta 1.5.punkts paredz papildināt Noteikumus ar 101.1punktu, kas nosaka lietotājam iespēju sadales sistēmas pakalpojumu tarifu pielietošanas kārtībā noteiktajos gadījumos pieteikt zemāku slodzi par lietotājam noteikto atļauto maksimālo slodzi gazificētajā objektā. Regulatora ieskatā, ir atbalstāms risinājums, kas dod lietotājam iespēju uz laiku izmantot zemāku slodzi nekā pieslēguma atļautā maksimālā slodze, attiecīgi samazinot arī lietotāja izmaksas par sistēmas pakalpojumiem. Tomēr, ievērojot šā atzinuma 1.punktu, regulējumu, kas saistīts ar iespēju izmantot zemāku slodzi, nebūtu pamata noteikt sistēmas operatora noteiktajā sadales sistēmas pakalpojumu tarifu pielietošanas kārtībā. | **Vienošanās panākta saskaņošanas procesa laikā.**  | Nav attiecināms. |
| 5. | 2018.gada 29.novembra Valsts sekretāru sanāksmē izsludinātā Noteikumu Projekta redakcija (VSS-1210) | **Sabiedrisko pakalpojumu regulēšanas komisija (17.12.2018. Nr.1-2.89/3940)**papildināt 4.punktu aiz vārda “palielināt” ar vārdiem “vai samazināt” | **Vienošanās panākta saskaņošanas procesa laikā.**  | Nav attiecināms. |
| 6. | 2018.gada 29.novembra Valsts sekretāru sanāksmē izsludinātā Noteikumu Projekta redakcija (VSS-1210) | **Sabiedrisko pakalpojumu regulēšanas komisija (17.12.2018. Nr.1-2.89/3940)**papildināt Noteikumus ar jaunu 4. 1 punktu šādā redakcijā:“4. 1 *Lietotājs, kura objekts ir aprīkots ar ikdienas uzskaites vietu, kurā ierīkota telemetrijas sistēma* *komercuzskaites mēraparātu operatīvo datu automatizētai attālinātai nolasīšanai, sadales sistēmas operatora noteiktajā kārtībā un gadījumos var uz laiku**izmantot samazinātu pieslēguma slodzi gazificētajā objektā”.* | **Vienošanās panākta saskaņošanas procesa laikā.**  | Nav attiecināms. |
| 7. | 2018.gada 29.novembra Valsts sekretāru sanāksmē izsludinātā Noteikumu Projekta redakcija (VSS-1210) | **Sabiedrisko pakalpojumu regulēšanas komisija (17.12.2018. Nr.1-2.89/3940)**Ievērojot Noteikumu struktūru, kā arī šā atzinuma 2.punktā minēto, regulējumu, kas noteikts Projekta 1.5.punktā minētajā 101.1punktā, ir pamats noteikt Noteikumu VIII nodaļā, kurā noteikti sistēmas operatora pienākumi, jauno punktu izsakot šādā redakcijā:“*Ja saskaņā ar Noteikumu 4.1punktu lietotājs gazificētajā objektā izmanto samazinātu slodzi, sistēmas operators, aprēķinot maksu par sadales sistēmas pakalpojumiem, piemēro tarifu, kas atbilst samazinātajai slodzei.”.* | **Vienošanās panākta saskaņošanas procesa laikā.**  | Nav attiecināms. |
| 8. | 2018.gada 29.novembra Valsts sekretāru sanāksmē izsludinātā Noteikumu Projekta redakcija (VSS-1210) | **Sabiedrisko pakalpojumu regulēšanas komisija (17.12.2018. Nr.1-2.89/3940)**Ņemot vērā iepriekšējos atzinuma punktos minēto, Projekta 1.5.punktā ietvertā 101.2punkta teksta daļu līdz formulai nepieciešams izteikt šādā redakcijā: *“Ja lietotājs ir pārsniedzis slodzi, kas tiek izmantota saskaņā ar šo noteikumu 4.1 punktu, lietotājam ir pienākums samaksāt sadales sistēmas operatora aprēķinātu papildu maksu par slodzes pārsniegšanu. Papildu maksu par slodzes pārsniegšanu aprēķina šādi: (…);”.* | **Vienošanās panākta saskaņošanas procesa laikā.**  | Nav attiecināms. |
| 9. | 2018.gada 29.novembra Valsts sekretāru sanāksmē izsludinātā Noteikumu Projekta redakcija (VSS-1210) | **Sabiedrisko pakalpojumu regulēšanas komisija (17.12.2018. Nr.1-2.89/3940)**Noteikumu 58.punkts noteic informāciju, ko sadales sistēmas operatoram jāsniedz dabasgāzes tirgotājam pēc tā pieprasījuma, lai tirgotājs varētu sagatavot dabasgāzes tirdzniecības piedāvājumu vai līgumu. Ņemot vērā Regulatora 2018.gada 25.septembra lēmumā Nr.107 “Par akciju sabiedrības “Gaso” dabasgāzes sadales sistēmas pakalpojuma diferencētajiem tarifiem” noteiktās tarifu struktūras izmaiņas, Noteikumu 58.punktu nepieciešams izteikt šādā redakcijā:*“58. Sadales sistēmas operatoram pēc dabasgāzes tirgotāja pieprasījuma ir jāsniedz informācija par lietotāja dabasgāzes patēriņu un lietotāja objektos atļautās slodzes lielumu, kas dabasgāzes tirgotājam nepieciešama dabasgāzes tirdzniecības piedāvājuma vai līguma sagatavošanai, ja lietotājs ir devis piekrišanu šādu datu nodošanai un sadales sistēmas operatoram ir iespēja pārliecināties par minētās piekrišanas patiesumu.”.* | **Vienošanās panākta saskaņošanas procesa laikā.**  | Nav attiecināms. |
| 10. | 2018.gada 29.novembra Valsts sekretāru sanāksmē izsludinātā Noteikumu Projekta redakcija (VSS-1210) | **Sabiedrisko pakalpojumu regulēšanas komisija (17.12.2018. Nr.1-2.89/3940)**Noteikumu 30. un 31.punktā noteiktas darbības, kas lietotājam jāveic, lai izbeigtu dabasgāzes tirdzniecības līgumu. Ja lietotājs nav veicis visas minētajos punktos noteiktās darbības, atbilstoši Noteikumu 32.punktam lietotājs ir atbildīgs par norēķiniem par patērēto dabasgāzi un saņemtajiem sistēmas pakalpojumiem līdz brīdim, kad tiek izbeigts minētais līgums. Tomēr Noteikumos nav regulējuma attiecībā uz to, kādā veidā līgumu izbeidz, ja lietotājam vairs objektīvi nav iespēju izpildīt Noteikumu 31.3.punktā noteikto prasību nodrošināt sadales sistēmas operatoram piekļuvi dabasgāzes apgādes sistēmai gazificētajā objektā. Saskaņā ar Regulatora rīcībā esošo informāciju praksē ir gadījumi, kad mājsaimniecības lietotājs ir rakstveidā lūdzis tirgotājam izbeigt dabasgāzes tirdzniecības līgumu sakarā ar to, ka lietotājs zaudējis objekta īpašuma vai lietošanas tiesības, paziņojis komercuzskaites mēraparāta rādījumus, kā arī veicis samaksu par objektam piegādāto dabasgāzi atbilstoši mēraparāta rādījumam brīdī, kad lietotājs pārtraucis lietot dabasgāzi. Tomēr dažādu iemeslu dēļ lietotājs nav nodrošinājis sistēmas operatoram piekļuvi dabasgāzes apgādes sistēmai. Līdz ar to tirgotājs dabasgāzes tirdzniecības līgumu ar lietotāju neizbeidz. Lai gan minētajos apstākļos lietotājs nav izpildījis visas Noteikumu prasības līguma izbeigšanai, Regulatora ieskatā, Noteikumu 32.punktā noteiktā lietotāja atbildība par norēķiniem nevarētu pastāvēt neierobežoti ilgi. Jāņem vēra, ka pēc objekta īpašuma vai lietošanas tiesību zaudēšanas lietotājam faktiski vairs var nebūt iespējas nodrošināt sadales sistēmas operatoram piekļuvi dabasgāzes apgādes sistēmai gazificētajā objektā. Savukārt objekta jaunajam īpašniekam vai lietotājam (īrniekam) rodas iespēja lietot dabasgāzi nenoslēdzot līgumu, bet atbildīgs par norēķiniem joprojām būs lietotājs, ar kuru līgums nav izbeigts. Ievērojot minēto, Noteikumos nepieciešams precizēt dabasgāzes tirdzniecības līguma izbeigšanas kārtību ar mājsaimniecības lietotāju, nosakot tirgotāja pienākumu izbeigt līgumu, ja lietotājs iesniedz dokumentus, kas apliecina, ka lietotājs ir zaudējis objekta īpašuma vai lietošanas tiesības un ir izpildījis Noteikumu 30., 31.1. un 31.2.punktā noteiktās prasības, bet vairs nevar nodrošināt Noteikumu 31.3.punktā noteikto | **Vienošanās panākta saskaņošanas procesa laikā.**  | Nav attiecināms. |
| 11. | 2018.gada 29.novembra Valsts sekretāru sanāksmē izsludinātā Noteikumu Projekta redakcija (VSS-1210) | **Sabiedrisko pakalpojumu regulēšanas komisija (17.12.2018. Nr.1-2.89/3940)**Saskaņā ar Noteikumu 89.punktu, ja izdarīts šo noteikumu 87.punktā minētais pārkāpums, sadales sistēmas operators veic pārrēķinu par izlietoto dabasgāzi un sadales sistēmas pakalpojumiem dubultā apmērā atbilstoši šo noteikumu 88. punktam. Ņemot vērā, ka ar 2019.gadu tiek ieviesta sadales sistēmas pakalpojuma tarifa fiksētā daļa, gadījumos, kad tiek konstatēts noteikumu 87.punktā minētais pārkāpums, saskaņā ar Noteikumu esošo redakciju pārrēķinu divkāršā apmērā ir tiesības noteikt arī par sadales sistēmas pakalpojuma tarifa fiksēto daļu. Regulatora ieskatā, pārrēķins ir saistīts ar nepieciešamību kompensēt izmaksas par iespējamo neuzskaitīto dabasgāzes patēriņu, nevis dubultot sadales sistēmas operatora ieņēmumus par pieslēguma uzturēšanu, kas nav atkarīgas no faktiskā vai prezumētā dabasgāzes patēriņa. Ievērojot minēto Noteikumu 89.punkta pirmo teikumu nepieciešams izteikt šādā redakcijā: “*89. Ja izdarīts šo noteikumu 87. punktā minētais pārkāpums, sadales sistēmas operators veic pārrēķinu par izlietoto dabasgāzi un sadales sistēmas pakalpojumu tarifa mainīgo daļu dubultā apmērā atbilstoši šo noteikumu 88. punktam, atskaitot ar komercuzskaites mēraparātu uzskaitīto dabasgāzes daudzumu periodā, kurā samazināts patērētās dabasgāzes uzskaitītais daudzums, un dabasgāzes cenu nosakot pēdējās garantētās piegādes cenas apmērā pārkāpuma fakta konstatācijas mēnesī.”*  | **Vienošanās panākta saskaņošanas procesa laikā.**  | Nav attiecināms. |
| 12. |  | **Sabiedrisko pakalpojumu regulēšanas komisija (17.12.2018. Nr.1-2.89/3940)**Regulators 2018.gada 25.jūnija vēstulē Nr.1-2.87/2063 aicināja Ekonomikas ministriju sniegt informāciju saistībā ar to, kādā veidā tiks noteikts publiskais tirgotājs pēc 2019.gada 1.janvāra, vēršot uzmanību, ka esošajā tiesiskajā regulējumā attiecīga kārtība nav skaidri un nepārprotami noteikta. Ekonomikas ministrija 2018.gada 12.jūlija vēstulē Nr. 2.13.11.1-1/2018/3301 norādīja, ka līdz 2019.gada 1.janvārim neplāno pārskatīt publiskā dabasgāzes tirgotāja statusa noteikšanas kritērijus. Tomēr jānorāda, ka saskaņā ar AS “Gaso” 2018.gada 22.augusta vēstulē Nr.4-7-3/28923 minēto, arī AS “Gaso” ieskatā pašreizējais Noteikumu regulējums saistībā ar publiskā tirgotāja iespējamo maiņu ir vispārīgs un nerada priekšstatu par šā procesa norisi. Ievērojot minēto, Regulators aicina Ekonomikas ministriju izvērtēt iespēju Projektā precizēt regulējumu saistībā ar publiskā tirgotāja izvēli. | **Vienošanās panākta saskaņošanas procesa laikā.**  | Nav attiecināms. |
| 13. | 2018.gada 29.novembra Valsts sekretāru sanāksmē izsludinātā Noteikumu Projekta redakcija (VSS-1210)  | **Sabiedrisko pakalpojumu regulēšanas komisija (17.12.2018. Nr.1-2.89/3940)**2018.gada 21.jūnija Valsts sekretāru sanāksmē tika izsludināts Ministru kabineta noteikumu projekts “Grozījumi Ministru kabineta 2017.gada 7.februāra noteikumos Nr.78 “Dabasgāzes tirdzniecības un lietošanas noteikumi”” (VSS-636), kura mērķis bija noteikt regulējumu, lai nodrošinātu nepārtrauktu, drošu dabasgāzes apgādi visā Latvijas teritorijā esošiem dabasgāzes lietotājiem, tajā skaitā tiem, kuri ir pieslēgti dabasgāzes sadales sistēmai, kura nav pieslēgta Latvijas pārvades sistēmai. Ievērojot to, ka 2018.gada 22.novembra Valsts sekretāru sanāksmē minētais projekts tika atsaukts, bet situācijas tiesiskā regulējuma risinājums nav rasts, attiecīgo regulējumu nepieciešams noteikt Projektā. | **Vienošanās panākta saskaņošanas procesa laikā.**  | Nav attiecināms. |
| 14. | **Noteikumu Projekta 89.punkts:** 89.  Ja konstatēts šo noteikumu 87. punktā minētais pārkāpums, sadales sistēmas operators veic pārrēķinu par izlietoto dabasgāzi un sadales sistēmas pakalpojumiem pēc šādas formulas:*K = (PDG - UDG)\*(Tm + CDG)\*2*, kur:*K –* pārrēķins par izlietoto dabasgāzi un sadales sistēmas pakalpojumiem;*PDG* – patērētās dabasgāzes daudzums, kas aprēķināts atbilstoši šo noteikumu 88. punktam;*UDG* – komercuzskaites mēraparāta uzskaitītais dabasgāzes daudzums periodā, kurā noticis 87. punktā minētais pārkāpums;*Tm* – sadales sistēmas pakalpojuma tarifu mainīgā daļa (pēc patēriņa grupas);*CDG* – dabasgāzes cena, pēdējās garantētās piegādes cenas apmērā pārkāpuma fakta konstatācijas mēnesī.Ja pārkāpuma periodā lietotājs nav veicis samaksu par sadales sistēmas pakalpojuma tarifu fiksēto daļu vai veicis to daļēji, aprēķinam, kas iegūts saskaņā ar šajā punktā noteikto formulu pieskaita sadales sistēmas pakalpojuma tarifu fiksēto daļu (pēc atļautās slodzes) par periodu, kurā samaksa nav veikta. Pamatojoties uz veikto kompensācijas aprēķinu, sistēmas operators izraksta lietotājam rēķinu, kurā norāda arī samaksas termiņu. Lietotājam ir pienākums laikus un pilnā apmērā norēķināties ar sadales sistēmas operatoru. | **AS “Latvijas Gāze” (26.09.2019., Nr.5-7/1083)**Izsaka priekšlikumu 89.punktā aizstāt vārdus “Pamatojoties uz veikto kompensācijas aprēķinu” aizstāt ar vārdiem “Pamatojoties uz veikto pārrēķinu par izlietoto dabasgāzi un sadales sistēmas pakalpojumiem”, tādējādi nodrošinot vienotas terminoloģijas izmantošanu visā tiesību normā.  | **Ņemts vērā.** | **Noteikumu Projekta 89.punkts:**89. Ja konstatēts šo noteikumu 87. punktā minētais pārkāpums, sadales sistēmas operators veic pārrēķinu par izlietoto dabasgāzi un sadales sistēmas pakalpojumiem pēc šādas formulas:*K = (PDG - UDG)\*(Tm + CDG)\*2*, kur:*K –* pārrēķins par izlietoto dabasgāzi un sadales sistēmas pakalpojumiem;*PDG* – patērētās dabasgāzes daudzums, kas aprēķināts atbilstoši šo noteikumu 88. punktam;*UDG* – komercuzskaites mēraparāta uzskaitītais dabasgāzes daudzums periodā, kurā noticis 87. punktā minētais pārkāpums;*Tm* – sadales sistēmas pakalpojuma tarifu mainīgā daļa (pēc patēriņa grupas);*CDG* – dabasgāzes cena, pēdējās garantētās piegādes cenas apmērā pārkāpuma fakta konstatācijas mēnesī.Ja pārkāpuma periodā lietotājs nav veicis samaksu par sadales sistēmas pakalpojuma tarifu fiksēto daļu vai veicis to daļēji, aprēķinam, kas iegūts saskaņā ar šajā punktā noteikto formulu pieskaita sadales sistēmas pakalpojuma tarifu fiksēto daļu (pēc atļautās slodzes) par periodu, kurā samaksa nav veikta. Pamatojoties uz veikto pārrēķinu par izlietoto dabasgāzi un sadales sistēmas pakalpojumiem, sistēmas operators izraksta lietotājam rēķinu, kurā norāda arī samaksas termiņu. Lietotājam ir pienākums laikus un pilnā apmērā norēķināties ar sadales sistēmas operatoru. |
| 15. | **Noteikumu Projekta 89.punkts:**89. Ja konstatēts šo noteikumu 87. punktā minētais pārkāpums, lietotājam ir pienākums kompensēt sadales sistēmas operatoram nodarītos zaudējumus. Sadales sistēmas operators veic kompensācijas aprēķinu pēc šādas formulas: *K = (PDG - UDG)\*(Tm + CDG)\*2*, kur:*K –* kompensācija, kuru lietotājam jāmaksā sadales sistēmas operatoram, ja konstatēts šo noteikumu 87.punktā minētais pārkāpums;*PDG* – patērētās dabasgāzes daudzums, kas aprēķināts atbilstoši šo noteikumu 88. punktam;*UDG* – komercuzskaites mēraparāta uzskaitītais dabasgāzes daudzums periodā, kurā noticis 87. punktā minētais pārkāpums;*Tm* – sadales sistēmas pakalpojuma tarifu mainīgā daļa (pēc patēriņa grupas);*CDG* – dabasgāzes cena, pēdējās garantētās piegādes cenas apmērā pārkāpuma fakta konstatācijas mēnesī.Ja pārkāpuma periodā lietotājs nav veicis samaksu par sadales sistēmas pakalpojuma tarifu fiksēto daļu vai veicis to daļēji, aprēķinam, kas iegūts saskaņā ar šajā punktā noteikto formulu pieskaita sadales sistēmas pakalpojuma tarifu fiksēto daļu (pēc atļautās slodzes) par periodu, kurā samaksa nav veikta. Pamatojoties uz veikto kompensācijas aprēķinu, sistēmas operators izraksta lietotājam rēķinu, kurā norāda arī samaksas termiņu. Lietotājam ir pienākums laikus un pilnā apmērā norēķināties ar sadales sistēmas operatoru. | **Latvijas Tirdzniecības un rūpniecības kamera (11.09.2019., Nr.2019/914)**Noteikumu projekta 8.punkts paredz izteikt 89. punkta ievaddaļu šādā redakcijā: “Ja konstatēts šo noteikumu 87. punktā minētais pārkāpums, lietotājam ir pienākums kompensēt sadales sistēmas operatoram nodarītos zaudējumus. Sadales sistēmas operators veic kompensācijas aprēķinu pēc šādas formulas”. Savukārt anotācijā norādīts, ka normas grozīšanas mērķis ir izvairīties no sadales sistēmas pakalpojuma tarifa fiksētās daļas iekļaušanas kompensācijas aprēķinā.Noteikumu iepriekšējā redakcija noteica, ka lietotājam ir pienākums laikus un pilnā apmērā norēķināties ar sadales sistēmas operatoru. Bet noteikumu projekta redakcija paredz normu papildināt ar jēdzienu “nodarītos zaudējumus”. Civillikuma 1770. pants nosaka, ka ar zaudējumu jāsaprot katrs mantiski novērtējams pametums. Saskaņā ar Civillikuma 1775. pantu, katrs zaudējums, kas nav nejaušs, ir jāatlīdzina. Zaudējumu atlīdzības pienākums iestājas, kad vienlaicīgi pastāv šādi priekšnoteikumi jeb atlīdzības pamati: 1) tiesību aizskārēja neattaisnojama darbība, kas attiecīgos gadījumos ietver arī novērtējumu no vainojamības viedokļa; 2) zaudējumu esamība; 3) cēloniskais sakars starp zaudējumiem un neatļauto darbību. Vēršam uzmanību uz to, ka lietotājs var nebūt tā persona, kura pati iejauksies komercuzskaitē. Tā var palūgt to izdarīt kādai citai personai. Attiecīgi radīsies situācijas, kas pieļaus lietotājam izvairīties no kompensācijas maksāšanas, ja tas būs lietojis dabasgāzi bez uzskaites, bet pats personīgi nebūs vainojams neattaisnojamo darbību izdarīšanā (komercuskaites ietekmēšanā), jo tādas darbības būs veikusi kāda cita persona. Tādejādi, lai noteikumu projekts nepaplašinātu personu loku, kuras var būt atbildīgas par noteikumu 87. punktā minētā pārkāpuma izdarīšanu, bet tās būtu vērstas tikai uz dabasgāzes lietotāju, ir nepieciešams noteikumu projekta 89. punkta ievaddaļā vārdus “kompensēt sadales sistēmas operatoram nodarītos zaudējumus” aizstāt ar vārdiem “maksāt sadales sistēmas operatoram kompensāciju”. | **Daļēji ņemts vērā.**89.punkta redakcija padarīta īsāka un skaidrāka. Precizēta arī noteikumu anotācija, lai skaidrāk noteiktu to, ka lietotājam, izdarot 87.punktā minēto pārkāpumu ir pienākums norēķināties par nodarītajiem zaudējumiem, tostarp, norēķināties par sadales sistēmas pieslēguma fiksēto daļu, ja lietotājs par to nav norēķinājies. Savukārt, ja lietotājs ir maksājis sadales sistēmas pakalpojuma tarifa fiksēto daļu, taču vienlaikus veicis 87.punkta pārkāpumu, kompensācijas aprēķinā neiekļauj dubultu samaksu par fiksēto pieslēguma maksu, ņemot vērā, ka par to lietotājs ir samaksājis. | 89.  Ja konstatēts šo noteikumu 87. punktā minētais pārkāpums, sadales sistēmas operators veic pārrēķinu par izlietoto dabasgāzi un sadales sistēmas pakalpojumiem pēc šādas formulas:*K = (PDG - UDG)\*(Tm + CDG)\*2*, kur:*K –* pārrēķins par izlietoto dabasgāzi un sadales sistēmas pakalpojumiem;*PDG* – patērētās dabasgāzes daudzums, kas aprēķināts atbilstoši šo noteikumu 88. punktam;*UDG* – komercuzskaites mēraparāta uzskaitītais dabasgāzes daudzums periodā, kurā noticis 87. punktā minētais pārkāpums;*Tm* – sadales sistēmas pakalpojuma tarifu mainīgā daļa (pēc patēriņa grupas);*CDG* – dabasgāzes cena, pēdējās garantētās piegādes cenas apmērā pārkāpuma fakta konstatācijas mēnesī.Ja pārkāpuma periodā lietotājs nav veicis samaksu par sadales sistēmas pakalpojuma tarifu fiksēto daļu vai veicis to daļēji, aprēķinam, kas iegūts saskaņā ar šajā punktā noteikto formulu pieskaita sadales sistēmas pakalpojuma tarifu fiksēto daļu (pēc atļautās slodzes) par periodu, kurā samaksa nav veikta. Pamatojoties uz veikto kompensācijas aprēķinu, sistēmas operators izraksta lietotājam rēķinu, kurā norāda arī samaksas termiņu. Lietotājam ir pienākums laikus un pilnā apmērā norēķināties ar sadales sistēmas operatoru. |
| **III IEBILDUMI ATTIECĪBĀ UZ NOTEIKUMU PROJEKTA ANOTĀCIJU** |
| 1. |  | **Tieslietu ministrija (14.12.2018. Nr.1-9.1/1407)** Anotācijas I sadaļas 2. punktā ir minēts, ka ar projekta 1.5. apakšpunktā paredzētajiem grozījumiem lietotājs varēs pieteikt zemāku slodzi par lietotājam noteikto atļauto maksimālo slodzi gazificētajā objektā, un līdz ar to būs mazākas izmaksas dabasgāzes lietotājam. Šādā veidā dabasgāzes lietotājs bez īpaša administratīvā sloga varēs ietaupīt finanšu līdzekļus. Savukārt, ja tiks pārsniegta pieteiktā zemākā slodze par lietotājam noteikto atļauto maksimālo slodzi gazificētajā objektā, lietotājam būs pienākums samaksāt sadales sistēmas operatora aprēķinātu papildu maksu par pieteiktās zemākās slodzes par lietotājam noteikto atļauto maksimālo slodzi gazificētajā objektā pārsniegšanu. Vēršam uzmanību uz to, ka nav skaidrs, kā lietotājs varēs pieteikt zemāku slodzi par lietotājam noteikto atļauto maksimālo slodzi gazificētajā objektā un ievērot to bez īpaša administratīvā sloga, ja lietotājam nav attiecīgu specifisku zināšanu. Ievērojot minēto, lūdzam papildināt anotāciju ar izvērstu skaidrojumu par projekta 1.5. apakšpunktā paredzētajiem grozījumiem. | **Vienošanās panākta saskaņošanas procesā** | Anotācija: (…)Noteikumi papildināti ar 4.1 punktu, kas noteic to, kādam jābūt tehniski aprīkotam gazificētajam objektam, lai lietotājs varētu pieteikt sadales sistēmas operatoram slodzi, kas mazāka par atļauto maksimālo slodzi gazificētajā objektā (pieteiktā slodze). 4.11. 4.12. un 4.13. apakšpunkts nosaka apstākļus jeb kritērijus, kad lietotājs var pieteikt zemāku slodzi. Šāds mehānisms ir nepieciešams, lai nodrošinātu elastīgus un pēc iespējas ekonomiski izdevīgākus apstākļus dabasgāzes lietotājiem.Noteikumu 4.1 punktā noteiktās prasības saistītas ar to, kā kontrolēt, vai lietotājs faktiski izmanto pieteikto slodzi tikai objektam, kas ir aprīkots ar ikdienas uzskaites vietu, kur ierīkota telemetrijas sistēma komercuzskaites mēraparātu operatīvo datu automatizētai attālinātai nolasīšanai. Šāds regulējums dod lietotājam iespēju izmantot zemāku slodzi nekā pieslēguma atļautā maksimālā slodze, nemainot pieslēguma tehnisko risinājumu, attiecīgi samazinot arī lietotāja izmaksas par sadales sistēmas pakalpojumu. Lietotājam tiek saglabāta iespēja bez papildu izmaksām atjaunot dabasgāzes pieslēguma līgumā vai dabasgāzes tirdzniecības līgumā noteikto atļauto maksimālo slodzi. Lietotājam noderīgu informāciju par slodzes pieteikšanu sadales sistēmas operators publicē savā tīmekļvietnē, taču gadījumi un kārtība, kādā lietotājs var pieteikt samazinātu slodzi, ietverti 4.1 punkta apakšpunktos. Savukārt 4.2 punkts nosaka slodzes pieteikšanas maksimālo biežumu –vienu reizi gadā, un slodzes pieteikums ir spēkā uz laiku līdz lietotājs lūdz atjaunot maksimālo slodzi. Šāds nosacījums saistīts mērķi neradīt pārlieku lielu administratīvo slogu dabasgāzes sadales sistēmas operatoram. |
| 2. | 2018.gada 29.novembra Valsts sekretāru sanāksmē izsludinātā Noteikumu Projekta redakcija (VSS-1210) 1.7. Papildināt noteikumu 179. punktu ar otro teikumu šādā redakcijā:“Papildus no 2019. gada 1. janvāra saistītais lietotājs maksā publiskajam tirgotājam sadales sistēmas pakalpojuma tarifa fiksēto daļu par norēķinu periodu.”. | **Tieslietu ministrija (14.12.2018. Nr.1-9.1/1407)** Lūdzam papildināt anotāciju ar izvērstu skaidrojumu par projekta 1.7. apakšpunktā ietverto regulējumu. | **Vienošanās panākta saskaņošanas procesā.** | Anotācija: (…)Enerģētikas likuma 107.panta otrā un trešā daļa cita starpā noteic, ka saistītais lietotājs ir mājsaimniecības lietotājs, kurš nav izmantojis iespēju kļūt par tirgus dalībnieku un šādam lietotājam dabasgāzes piegādi nodrošina publiskais tirgotājs Ministru kabineta noteiktajā kārtībā par Sabiedrisko pakalpojumu regulēšanas komisijas noteiktu dabasgāzes cenu. Tā kā līdz šim nepastāvēja sadales sistēmas pakalpojuma diferencētais tarifs ar fiksēto daļu un saskaņā ar Sabiedrisko pakalpojumu regulēšanas komisijas 2018. gada 25. septembra lēmumu Nr. 107 "Par akciju sabiedrības "Gaso" dabasgāzes sadales sistēmas pakalpojuma diferencētajiem tarifiem", jaunie tarifi stājās spēkā 2019.gada 1.janvārī, līdz ar to ir nepieciešams precizēt šo Noteikumu 179. punktu, lai būtu iespējams piemērot sadales sistēmas pakalpojumu diferencētā tarifa fiksēto daļu arī saistītajiem lietotājiem atbilstoši jaunajiem tarifiem. |
|  |
| Ance Ansone  |
| (par projektu atbildīgās amatpersonas vārds un uzvārds) |
| Enerģijas tirgus un infrastruktūras departamenta vecākā eksperte |
| (amats) |
| 67013001 |
| (tālruņa un faksa numurs) |
| Ance.Ansone@em.gov.lv |
| (e-pasta adrese) |
|  |